ddrg/super_eurlex huggingface dataset:
IV lisas loetletud ainete kontsentratsiooni ülempiir [Termin on muutunud. Uus termin on „sisalduse piirnorm”.] (1)

10

TERMILISTES PROTSESSIDES TEKKINUD JÄÄTMED

Kloro-C10–13-alkaanid (lühiahelalised klooritud parafiinid, SCCPd): 10 000 mg/kg; aldriin: 5 000 mg/kg; klordaan: 5 000 mg/kg; kloordekoon: 5 000 mg/kg; DDT (1,1,1-trikloro-2,2-bis(4-klorofenüül)etaan): 5 000 mg/kg; dieldriin: 5 000 mg/kg; endosulfaan: 5 000 mg/kg; endriin: 5 000 mg/kg; heptakloor: 5 000 mg/kg; heksabromobifenüül: 5 000 mg/kg; heksabromotsüklododekaan: (3)1 000 mg/kg; heksaklorobenseen: 5 000 mg/kg; heksaklorobutadieen: 1 000 mg/kg; heksaklorotsükloheksaanid, kaasa arvatud lindaan: 5 000 mg/kg; mireks: 5 000 mg/kg; pentaklorobenseen: 5 000 mg/kg; perfluoroktaansulfoonhape ja selle derivaadid (PFOS) (C8F17SO2X) (X = OH, metallisool (O-M+), halogeniid, amiid või muu derivaat, sealhulgas polümeerid): 50 mg/kg; polüklorobifenüülid (PCB-d): (4) 50 mg/kg; polüklorodibenso-p-dioksiinid ja dibensofuraanid: 5 mg/kg; polüklooritud naftaleenid*: 1 000 mg/kg; tetrabromodifenüüleetri C12H6Br4O), pentabromodifenüüleetri (C12H5Br5O), heksabromodifenüüleetri C12H4Br6O) ja heptabromodifenüüleetri (C12H3Br7O) sisalduste summa: 10 000 mg/kg; toksafeen: 5 000 mg/kg;
(6)

Kooskõlas määruse (EÜ) nr 297/95 artikliga 12 peab ajakohastus jõustuma 1. aprillist 2016. Seetõttu on asjakohane, et käesolev määrus jõustuks võimalikult kiiresti ning et seda kohaldataks alates eespool nimetatud kuupäevast,
(2)

Vastavalt määruse (EÜ) nr 834/2007 artikli 33 lõikele 2 kohaldatakse praegu Kanada tunnustamist seoses toiduna või söödana kasutatavate töödeldud põllumajandustoodetega, mis sisaldavad Kanadas kasvatatud mahepõllumajanduslikke koostisosi. Kanada on esitanud komisjonile taotluse laiendada tunnustamist toiduna või söödana kasutatavate töödeldud põllumajandustoodetele, mis sisaldavad kolmandatest riikidest imporditud mahepõllumajanduslikke koostisosi ning on sertifitseeritud vastavalt mahepõllumajanduslikke tooteid käsitlevatele Kanada õigusaktidele. Nimetatud taotlusega esitatud teabe ja Kanada järgnevate selgituste läbivaatamisel ning kolmandatest riikidest imporditud mahepõllumajanduslikke koostisosi sisaldavate töödeldud põllumajandustoodete tootmise ja kontrollimeetmete kohapealse kontrollimise tulemusena jõuti järeldusele, et Kanada eeskirjad, millega reguleeritakse kolmandatest riikidest imporditud mahepõllumajanduslikke koostisosi sisaldavate töödeldud põllumajandustoodete tootmist ja kontrollimist, on samaväärsed määruses (EÜ) nr 834/2007 ja komisjoni määruses (EÜ) nr 889/2008 (3) sätestatud eeskirjadega. Järelikult tuleks tunnustada Kanada tootmissüsteemide ja kontrollimeetmete samaväärsust ka toiduna või söödana kasutatavate töödeldud põllumajandustoodete suhtes, mis sisaldavad kolmandatest riikidest imporditud mahepõllumajanduslikke koostisosi, mis on sertifitseeritud Kanada õigusaktide kohaselt.
1)

Artiklit 2 muudetakse järgmiselt: a) punktid 1 ja 2 asendatakse järgmisega: „1) „komisjoni kontroll”– liikmesriikides meresõiduturvalisuse kvaliteedikontrollisüsteemide, meetmete, korra ja struktuuride kontrollimine komisjoni inspektorite poolt, et määrata kindlaks määruse (EÜ) nr 725/2004 täitmine ja direktiivi 2005/65/EÜ rakendamine. Kontrollida võidakse sadamaid, sadamarajatisi, laevu, meresõiduturvalisuse eest vastutavaid asutusi või ettevõtjaid, nagu on sätestatud määruse (EÜ) nr 725/2004 I lisas. Samuti võidakse kontrollida tunnustatud turvaorganisatsioone, nagu on sätestatud määruse (EÜ) nr 725/2004 I lisas ja direktiivi 2005/65/EÜ tunnustatud turvaorganisatsioone käsitlevas IV lisas; 2) „komisjoni inspektor”– artiklis 7 sätestatud kriteeriumidele vastav komisjoni või Euroopa Meresõiduohutuse Ameti teenistuses olev isik või riiklik inspektor, keda komisjon on volitanud osalema komisjoni kontrollis ja kelle on esitanud ELi või EFTA liikmesriik;”; b) punkt 11 asendatakse järgmisega: „11) „sadam”– liikmesriigi poolt vastavalt direktiivi 2005/65/EÜ artikli 2 lõikele 3 määratletud piiridesse jääv ala, millest on artikli 12 alusel komisjonile teatatud;”; c) lisatakse punktid 12, 13, 14, 15, 16 ja 17: „12) „ajutine parandusmeede”– ajutine meede või mitu ajutist meedet, mille eesmärk on võimalikult suurel määral vähendada kontrollimise käigus tuvastatud olulise mittevastavuse või mittevastavuse mõju enne, kui on võimalik see täielikult kõrvaldada; 13) „salastatud teave”– kindlaks tehtud või kindlaks tehtav teave, mis on saadud kontrollimise käigus ja mille avaldamine võib ohustada turvalisust ning mis on salastatud vastavalt komisjoni otsuse (EL, Euratom) 2015/444 (*) sätetele või liikmesriikide asjakohastele õigusaktidele; 14) „tundlik, kuid salastamata teave”– kontrollimisega seonduvad materjalid või teave, mis on saadud kontrollimise käigus ja mille avaldamine võib ohustada turvalisust ning mida võib jagada ainult teadmisvajaduse põhimõttest lähtudes; 15) „ei leidnud kinnitust”– komisjoni kontrollimise käigus kindlaks tehtud asjaolu, mis osutab määruses (EÜ) nr 725/2004 või direktiivis 2005/65/EÜ sätestatud nõude mittetäitmisele, kuid mida ei ole objektiivsete tõenditega põhjendatud; 16) „komitee”– määruse (EÜ) nr 725/2004 artikli 11 lõike 1 alusel loodud komitee; 17) „lipuriigi esindaja”– selle liikmesriigi pädeva asutuse liige, kelle lipu all laev sõidab, või tunnustatud turvaorganisatsiooni esindaja juhul, kui asjaomane liikmesriik on selle esindaja nimetanud. (*) Komisjoni otsus (EL, Euratom) 2015/444, 13. märts 2015, ELi salastatud teabe kaitseks vajalike julgeolekueeskirjade kohta (ELT L 72, 17.3.2015, lk 53).”"
2)

Artikli 5 lõige 3 asendatakse järgmisega: „3. I lisas on loetletud füüsilised ja juriidilised isikud, üksused ja asutused, kelle puhul sanktsioonide komitee on teinud kindlaks, et nad: a) osalevad tegevuses, millega ohustatakse Kesk-Aafrika Vabariigis rahu, stabiilsust või julgeolekut, sealhulgas tegevuses, millega ohustatakse või takistatakse poliitilist üleminekuprotsessi või stabiliseerimis- või lepitusprotsessi või millega õhutatakse vägivalda, või toetavad sellist tegevust; b) rikuvad ÜRO Julgeolekunõukogu resolutsiooni 2127 (2013) punktis 54 kehtestatud relvaembargot või on kas otse või kaudselt müünud, tarninud või üleandnud relvi või nendega seotud materjali Kesk-Aafrika Vabariigis asuvatele relvastatud rühmitustele või kuritegelikele võrgustikele, või on saanud Kesk-Aafrika Vabariigis asuvate relvastatud rühmituste või kuritegelike võrgustike vägivallategudega seotud relvi või nendega seotud materjali või tehnilist nõustamist, koolitust või abi, sealhulgas rahastamist ja finantsabi; c) tegelevad sellise tegevuse kavandamise, juhtimise või toimepanemisega Kesk-Aafrika Vabariigis, millega rikutakse kas rahvusvahelisi inimõigusi käsitlevaid õigusakte või rahvusvahelist humanitaarõigust või mis kujutab endast inimõiguste rikkumist, sealhulgas seksuaalne vägivald, tsiviilisikute vastu suunatud rünnakud, etnilise või usulise taustaga rünnakud, rünnakud koolidele ja haiglatele, inimröövid ja sunniviisiline ümberasustamine; d) värbavad või kasutavad lapsi Kesk-Aafrika Vabariigis toimuvas relvastatud konfliktis, rikkudes kohaldatavat rahvusvahelist õigust; e) toetavad relvastatud rühmitusi või kuritegelikke võrgustikke Kesk-Aafrika Vabariigis leiduvate loodusvarade, sealhulgas teemantide, kulla ning eluslooduse ja selle saaduste ebaseadusliku kasutamise või nendega ebaseadusliku kauplemise teel; f) takistavad humanitaarabi toimetamist Kesk-Aafrika Vabariiki või juurdepääsu humanitaarabile või selle jagamist Kesk-Aafrika Vabariigis; g) tegelevad ÜRO missioonide või rahvusvaheliste rahuvalveüksuste, sealhulgas MINUSCA, liidu missioonide ja neid toetavate Prantsuse operatsioonide vastu suunatud rünnakute kavandamise, juhtimise, spondeerimise või toimepanemisega; h) juhivad sanktsioonide komitee poolt loetellu kantud üksust või on toetanud sanktsioonide komitee poolt loetellu kantud isikut, üksust või asutust või loetellu kantud isiku, üksuse või asutuse omanduses või kontrolli all olevat üksust või on tegutsenud tema huvides või nimel või tema juhiste kohaselt.”
(4)

Pidades silmas määruse (EÜ) nr 1107/2009 artikli 17 esimese lõigu eesmärki nende juhtumite puhul, kui komisjon võtab vastu määruse, milles sätestatakse, et käesoleva määruse lisas viidatud toimeaine heakskiitmise kehtivusaega ei pikendata, kuna heakskiitmise tingimused ei ole täidetud, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kuupäevale, mil jõustub määrus, milles sätestatakse, et toimeaine heakskiidu kehtivusaega ei pikendata, olenevalt sellest, kumb kuupäev on hilisem. Olukorras, kus komisjon võtab vastu määruse, millega nähakse ette käesoleva määruse lisas osutatud toimeaine heakskiidu kehtivusaja pikendamine, püüab komisjon kehtestada varaseima võimaliku kohaldamiskuupäeva, mis on asjaolusid arvestades kohane.
(3)

Toorvalgu sisalduse määramiseks tuleks kohaldada komisjoni määruses (EÜ) nr 152/2009 (2) sätestatud Kjeldahli meetodit. Tänu universaalsusele, täpsusele ja korratavusele on Kjeldahli meetod rahvusvaheliselt tunnustatud meetod valgusisalduse määramiseks toidus. Ümberarvestuskoefitsient valgusisalduse määramiseks üldlämmastiku sisalduse alusel sõltub proovis sisalduva valgu tüübist. Võttes arvesse, et käesoleval juhul on vaja määrata sojavalgu sisaldust, tuleks kohaldada koefitsienti 6,25.
4.

Alamrubriikide 0404 10 ja 0404 90 puhul kohaldatakse järgmist: Piimapermeaati ja vadakupermeaati saab analüütiliselt eristada vadaku tootmisega seotud ainete (nt piimhape, laktaadid ja glükomakropeptiidid) olemasolul. Alamrubriiki 0404 10 kuulub „vadakupermeaat”, mis on tavaliselt kerge hapuka lõhnaga toode, mis saadakse vadaku või naturaalsete vadakukomponentide segude ultrafiltrimise või muu ümbertöötamisvõttega. Ainete olemasolu, mis on seotud vadaku tootmisega (nt piimhape, laktaadid ja glükomakropeptiidid), on tingimuseks vadakupermeaatide sellesse alamrubriiki klassifitseerimisel. Alamrubriiki 0404 90 kuulub „piimapermeaat”, mis on tavaliselt piima järgi lõhnav toode, mis saadakse piimast ultrafiltrimise või muu ümbertöötamisvõttega. Piimapermeaatide alamrubriiki 0404 90 klassifitseerimise tingimuseks on, et nendes ei ole üldse piimhapet ega laktaate või on neid väga vähesel määral (kuni 0,1 massiprotsenti pulbrilises piimapermeaadis või kuni 0,015 massiprotsenti vedelas piimapermeaadis) ning glükomakropeptiide ei ole üldse. Laktaatide määramiseks kasutatav meetod on ISO 8069:2005 meetod ning laabivadaku määramise meetod (s.o kaseiinmakropeptiidide, nagu glükomakropeptiidid, sisaldus) on sätestatud komisjoni määruse (EÜ) nr 273/2008 (*) XII lisas.
1)

Kanne 15a asendatakse järgmise kandega: Viitenumber Aine määratlus Piirangud Kasutustingimuste ja hoiatuste sõnastus Keemiline nimetus / INN Koostisainete ühtses nimestikus kasutatav nimetus CASi number EÜ number Toote liik, kehaosa Maksimaalne sisaldus kasutusvalmis tootes Muud a b c d e f g h i „15a Kaalium- või naatriumhüdroksiid (*) Potassium hydroxide/sodium hydroxide 1310-58-3/1310-73-2 215-181-3/215-185-5/ a) Küünevalli pehmendaja a) 5 % (**) a) Sisaldab leelist Vältida silma sattumist Võib põhjustada pimedaksjäämist Hoida lastele kättesaamatus kohas b) Juuste sirgendaja 2 % (**) Üldiseks kasutamiseks Sisaldab leelist Vältida silma sattumist Võib põhjustada pimedaksjäämist Hoida lastele kättesaamatus kohas 4,5 % (**) Kutsealaseks kasutamiseks Üksnes kutsealaseks kasutamiseks Vältida silma sattumist Võib põhjustada pimedaksjäämist c) pH reguleerija depileerimistoodetes c) pH < 12,7 c) Hoida lastele kättesaamatus kohas Vältida silma sattumist d) Muuks kasutuseks pH reguleerijana d) pH < 11
(3)

Kogused, mille kohta on ajavahemikul 1. kuni 7. aprillini 2016 esitatud impordilitsentsitaotlused alaperioodiks 1. juulist kuni 30. septembrini 2016 ja ajavahemikuks alates 1. juulist 2016 kuni 30. juunini 2017, on suuremad kui teatavate kvootide all saada olevad kogused. Seega tuleks kindlaks määrata, kui palju impordilitsentse võib välja anda, samuti tuleks määrata kindlaks taotletud koguse suhtes kohaldatav jaotuskoefitsient, mis on arvutatud vastavalt määruse (EÜ) nr 1301/2006 artikli 6 lõikele 3 ja koostoimes kõnealuse määruse artikli 7 lõikega 2.
(2)

2016. aasta aprilli seitsme esimese kalendripäeva jooksul esitatud A-impordilitsentsi taotlustega hõlmatud kogused alaperioodiks 1. juunist 2016 kuni 31. augustini 2016 on suuremad kui teatavate kvootide all saada olevad kogused. Seega tuleks kindlaks määrata, kui palju A-impordilitsentse võib välja anda, samuti tuleks määrata kindlaks taotletud koguste suhtes kohaldatav jaotuskoefitsient, mis on arvutatud vastavalt komisjoni määruse (EÜ) nr 1301/2006 (3) artikli 7 lõikele 2.
(2)

Euroopa ühenduste ja nende liikmesriikide ning Tuneesia Vabariigi vahelist assotsieerumist käsitleva Euroopa – Vahemere piirkonna lepingu (3) protokolli nr 1 artikliga 3, mida on muudetud Euroopa – Vahemere piirkonna lepingu (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel) protokolli artikli 3 lõikega 1, et võtta arvesse Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemist Euroopa Liiduga, (4) heaks kiidetud nõukogu otsusega 2005/720/EÜ), (5) avatakse 56 700 tonni suurune tollimaksu nullmääraga tariifikvoot CN-koodide 1509 10 10 ja 1509 10 90 alla kuuluva täielikult Tuneesias saadud ja sealt otse liitu transporditud oliiviõli impordiks. Kõnealuse tariifikvoodi avamine ja haldamine on sätestatud komisjoni määruses (EÜ) nr 1918/2006 (6).
(4)

ÜRO Julgeolekunõukogu resolutsiooniga 2231 (2015) kinnitatud tegevuskavas nähakse eelkõige ette, et liit tühistab teatavate isikute ja üksuste vastu suunatud piiravad meetmed „üleminekupäeval“ (18. oktoober 2023), see on kaheksa aastat pärast „vastuvõtmise päeva“ (18. oktoober 2015), või varem, kui Rahvusvahelise Aatomienergiaagentuuri (IAEA) peadirektor esitab IAEA juhatajate nõukogule ja samaaegselt ÜRO Julgeolekunõukogule aruande, milles märgitakse, et IAEA on jõudnud järeldusele, et kogu Iraanis asuvat tuumamaterjali kasutatakse rahumeelsel otstarbel („üldine järeldus“).
(1)

Piima- ja piimatoodete sektoris on turg olnud pikka aega tõsiselt tasakaalust väljas. Kuigi maailmas on impordinõudlus piima ja piimatoodete järele jäänud 2015. aastal võrreldes 2014. aastaga üldiselt stabiilseks, on tootmine liidus ja muudes peamistes eksportivates piirkondades märkimisväärselt suurenenud.
(3)

Määruses (EL) nr 1332/2011 on sätestatud selliste käitamisprotseduuride eeskirjad, mida kohaldatakse olukordades, kus ACAS II edastab lennumeeskonnale teate, milles soovitatakse teha manööver, et tagada lennuki kaugus kõikide ohtude vältimiseks, või säilitada olemasolev kaugus (ohtliku vahekauguse teade). Kuna need eeskirjad on pilootidele ja lennujuhtidele eelkõige nendevahelise suhtluskeskkonna puhul ohutuse seisukohalt kriitilise tähtsusega, peaksid need kuuluma komisjoni rakendusmääruse (EL) nr 923/2012 (5) kohaldamisalasse. Seepärast tuleks kõnealuseid käitamisprotseduure käsitlevad eeskirjad määrusest (EL) nr 1332/2011 välja jätta.
1)

Punkt C.2.2.1 asendatakse järgmisega: „C.2.2.1. Plii, kaadmiumi, elavhõbeda, anorgaanilise tina ja anorgaanilise arseeni proovide erimenetlused Analüüsija peab tagama, et proovid ei saastuks analüüsiks ettevalmistamise käigus. Võimaluse korral ei tohiks prooviga kokku puutuv aparatuur ja seadmed sisaldada uuritavaid metalle ja peaks olema valmistatud inertsetest materjalidest, näiteks plastist nagu polüpropüleen, polütetrafluoroetüleen (PTFE) vms. Saastumisohu vähendamiseks tuleb neid puhastada happega. Lõikepinnad võivad olla kvaliteetsest roostevabast terasest. Asjaomaste toodete puhul on mitmeid nõuetekohaseid proovide ettevalmistuse erimenetlusi, mida võib kasutada. Käesolevas määruses konkreetselt käsitlemata aspektide kohta käsitatakse nõuetele vastavana CEN-standardis „Foodstuffs. Determination of elements and their chemical species. General considerations and specific requirements“ (*) esitatud prooviettevalmistuse meetodeid, kuid ka muud meetodid võivad nõuetele vastata. Anorgaanilise tina puhul tuleb jälgida, et oleks tagatud kogu materjali asetamine analüüsitavasse lahusesse, sest lahustumatute hüdratiseerunud Sn(IV) oksiidideks hüdrolüüsumise tõttu võib kergesti tekkida materjali kadu. (*) Standard EN 13804:2013, „Foodstuffs. Determination of elements and their chemical species. General considerations and specific requirements“, CEN, Rue de Stassart 36, B-1050 Brüssel.“"
„b)

punkti c alla mittekuuluvate tegevuste puhul, millele antav avaliku sektori toetus kokku ületab 50 000 eurot, paigutatakse üldsusele hõlpsasti nähtavasse kohta vähemalt üks plakat (vähemalt suuruses A3) või selgitav tahvel, millel on teave projekti kohta, tõstes esile liidu rahalist toetust. Liikmesriigid võivad siiski otsustada, et seda nõuet ei kohaldata või et künnist suurendatakse määruse (EL) nr 1305/2013 artikli 21 lõike 1 punktide a ja b kohaste tegevuste (seoses saamata jäänud tulu ja hoolduskuludega) ning artiklite 28–31, 33, 34 ja 40 kohaste tegevuste puhul. Liikmesriigid võivad ka otsustada, et seda nõuet ei kohaldata või et künnist suurendatakse tegevuste puhul, mis ei ole seotud investeeringuga, kuna rahastatud tegevuse laad ei võimalda leida plakati või tahvli jaoks sobivat asukohta. Selgitav tahvel paigaldatakse ka LEADERi raames rahastatavate kohalike tegevusrühmade asukohta;“.
(3)

Soodustuste olematuks muutmise või vähendamise määr on vähenenud ja sellest lähtuvalt on ka peatamise ulatus väiksem. Peatamise ulatust ei saa siiski soodustuste olematuks muutmise või vähendamise määraga kohandada, lisades tooteid määruse (EÜ) nr 673/2005 I lisasse või neid sealt kõrvaldades. Seega peaks komisjon kooskõlas määruse (EÜ) nr 673/2005 artikli 3 lõike 1 punktiga e jätma kõnealuse määruse I lisas esitatud toodete loetelu endiseks ja muutma täiendava tollimaksu määra, et kohandada peatamise ulatust soodustuste olematuks muutmise või vähendamise määraga. Määruse (EÜ) nr 673/2005 I lisas loetletud neli toodet tuleks sinna alles jätta, täiendava tollimaksu määra tuleks muuta ning uueks määraks tuleks kehtestada 0,45 %.
5)

Artiklid 12, 13 ja 14 asendatakse järgmistega: „Artikkel 12 1. Kui kvoodiluba ei ole kuue kuu jooksul pärast selle väljaandmist ära kasutatud, teatab importija kvoodilubade andjale oma kavatsusest kasutada see ära ülejäänud kvoodiperioodi jooksul või tagastab kvoodiloa asjaomasele kvoodilubade andjale. Kui importija ei ole suuteline kasutamata kvoodiluba Venemaa Föderatsiooni ametiasutustelt tagasi saama, võib ta selle asemel esitada kvoodilubade andjale IV lisas sätestatud vormile vastava vandega kinnitatud avalduse, milles kinnitatakse tema suutmatust saada kasutamata kvoodiluba tagasi kõigist püüdlustest hoolimata. Igal juhul tagastab importija hiljemalt kvoodiperioodi n lõpuks kasutamata jäänud kvoodiload või esitab vajaduse korral vastava(d) vandega kinnitatud avalduse(d), kasutades selleks IV lisas sätestatud vormi. Kui kvoodiluba on välja antud enne kvoodiperioodi algust vastavalt protokolli artiklile 4, arvestatakse kuuekuulist tähtaega alates kvoodiperioodile vastava aasta 1. jaanuarist. 2. Kvoodilubade andjad teatavad viivitamata komisjonile kõikidest kvoodilubadest või vandega kinnitatud avaldustest, mille importijad on neile lõike 1 alusel tagastanud. Asjaomases tooterühmas senistele importijatele ette nähtud saadaolevat ülemmäära muudetakse vastava koguse võrra. Artikkel 13 1. Kui senine importija impordib tooteid kvoodiperioodil n – 1 tegelikult vähem kui 75 % kõikidest sellele importijale samal perioodil tooterühmas antud kvoodilubadega hõlmatud kogustest, vähendatakse selle importija impordiülemmäära kvoodiperioodiks n + 1 asjaomase tooterühma osas koguse võrra, mis on proportsionaalne puudujääva tegeliku impordi osakaaluga. 2. Lõikes 1 osutatud vähendus arvutatakse järgmiselt: ri = (0,75 * ΣΑi – Ii) / ΣΑi kus: ri on importija i impordi ülemmäära vähendus asjaomase tooterühma puhul kvoodiperioodil n + 1; ΣΑi on senisele importijale i kvoodiperioodil n – 1 asjaomases tooterühmas antud kvoodilubadega hõlmatud koguste summa; Ii on importija i poolt kvoodiperioodil n – 1 asjaomase tooterühma puhul tegelikult imporditud kogus. Artikkel 14 1. Kui kvoodiluba, mida ei ole artikli 12 alusel tagastatud või hõlmatud vastava vandega kinnitatud avaldusega, jääb ka kvoodiperioodi n – 1 lõpuks kasutamata, vähendatakse importija impordi ülemmäära asjaomase tooterühma osas kvoodiperioodiks n + 1 koguse võrra, mis on proportsionaalne kasutamata kvoodiloa suurusega. 2. Lõikes 1 osutatud vähendus arvutatakse järgmiselt: Ri = ΣUi / ΣΑi kus: Ri on importija i impordi ülemmäära vähendus asjaomase tooterühma puhul kvoodiperioodil n + 1; ΣUi on importijale i kvoodiperioodil n – 1 asjaomases tooterühmas antud kvoodilubadega hõlmatud kasutamata koguste summa; ΣΑi on importijale i kvoodiperioodil n – 1 asjaomases tooterühmas antud kvoodilubadega hõlmatud koguste summa.“
(1)

Kosmeetikatoodete ja tarbijatele mõeldud toiduks mittekasutatavate toodete teaduskomitee (Scientific Committee on Cosmetic Products and Non-Food Products intended for Consumers – SCCNFP), mis komisjoni otsusega 2004/210/EÜ (2) asendati hiljem tarbekaupade teaduskomiteega (Scientific Committee on Consumer Products – SCCP), mis komisjoni otsusega 2008/721/EÜ (3) asendati omakorda tarbijaohutuse komiteega, esitas 25. juunil 2003. aastal arvamuse, (4) milles on sätestatud, et tsinkoksiidi võib üldiselt pidada mürgivabaks aineks ka kosmeetikatoodetes kasutamise puhul. Kuid arvestamata jäeti absorbtsiooni võimalus sissehingamisel ja tarbekaupade teaduskomitee väljendas muret mikroniseeritud tsinkoksiidi ohutuse suhtes, sest aine kohta puudub usaldusväärne ohutustoimik. Pärast komisjoni esitatud taotlusi selgituste saamiseks kinnitas tarbekaupade teaduskomitee, (5) et tsinkoksiidi kasutamine kosmeetikatoodetes kuni 25 % kontsentratsioonini on ohutu ja et tsinkoksiidi nanovormi riskihindamiseks tuleks esitada asjakohased andmed.
(103)

Arvestades põhjendustes 100–102 analüüsitud elemente, aga ka asjaolu, et praegune import Hiina RVst moodustab ligikaudu 2 % liidu tarbimisest, ei ole alust arvata, et meetmete säilitamine on vastuolus liidu üldiste huvidega. Seetõttu järeldati, et puuduvad liidu huvidega seotud veenvad põhjused, mis räägiksid Hiina RV vastaste dumpinguvastaste meetmete säilitamise vastu.
(25)

Weifang ja TTCA ei leia, et nad on kohustatud jälgima oma toodete müüki sõltumatutele kauplejatele kolmandates riikides. Äriühingud tunnistavad ise, et kolmandate riikide sõltumatutele kauplejatele müüdavate toodete edasimüüki ei ole toote ja turu olemusest tingituna võimalik jälgida. Need asjaolud kinnitavad, et hinnakohustust ei ole võimalik rakendada, sest on väga suur oht, et meetmetest hoitakse ümberlaadimise kaudu kõrvale.
(5)

Euroopa Toiduohutusamet (edaspidi „EFSA“) on viinud lõpule seitsme aine hindamise, mis on praegu loetletud kui hindamisel olevad lõhna- ja maitseained. EFSA hindas kõnealuseid lõhna- ja maitseaineid lõhna- ja maitseainete grupi hindamise FGE.21rev5 (4) raames. EFSA järeldas, et kõnealused lõhna- ja maitseained ei ole ohtlikud, kui nende kogus ei ületa toiduga hinnanguliselt saadavat kogust.
(10)

Määruse (EÜ) nr 889/2008 II lisa tabeli parempoolses veerus on esitatud kõnealuses lisas loetletud toodete, sealhulgas mikroorganismide ja ainete kirjeldus, koostisele esitatavad nõuded ning kasutustingimused. Tingimused kõnealuste toodete kasutamiseks mahepõllumajanduslikus tootmises ja eelkõige vastav kasutuskategooria (nt insektitsiid, akaritsiid või fungitsiid) peavad siiski vastama toimeainete kasutustingimustele, nagu need on üldiselt põllumajanduse jaoks sätestatud komisjoni rakendusmääruse (EL) nr 540/2011 (4) lisas. Kui kõnealuse määrusega on kasutamine põllumajanduse jaoks üldiselt piiratud, on piiratud ka kasutamine mahepõllumajandusliku tootmise jaoks. Lisaks nähtub kogemustest, et määruse (EÜ) nr 889/2008 II lisas loetletud toodete kasutustingimused on mahepõllumajanduses ja traditsioonilises põllumajanduses sageli samad ning et kasutuspiiranguid on vähe.